Diari Oficial de la Generalitat Valenciana


Sumari del DOGV 10323, del 16-12-2024 (2024/13197)

RESOLUCIÓ de 5 de desembre de 2024, del director general d'Ordenació Educativa i Política Lingüística, per la qual es resol parcialment, en determinades modalitats i categories, la convocatòria de subvencions per al foment del valencià en l'àmbit dels mitjans de comunicació i publicacions privats i agències de notícies, per a l'exercici pressupostari de 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10434

Data del DOGV
:   16-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13844

CVE
:   RHOO-U-8142-04155

Data del document
:   05-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * mitjà de comunicació
    * llengua oficial
    * mitjà de comunicació privat

Per l'Orde 6/2021, de 22 de febrer, de la Conselleria d'Educació, Cultura i Esport, es van aprovar les bases reguladores del procediment de subvencions per al foment del valencià en l'àmbit dels mitjans de comunicació i publicacions privats i agències de notícies (correcció d'errors amb publicació del text íntegre en el DOGV núm. 9044, de 18.03.2021).

Mitjançant la Resolució de 17 de juliol de 2024, de la Conselleria d'Educació, Cultura, Universitats i Ocupació (DOGV núm. 9897 de 19.07.2024), es van convocar, per a 2024, les subvencions per al foment del valencià en l'àmbit dels mitjans de comunicació i publicacions privats i agències de notícies.

La comissió tècnica, constituïda el 23 d'octubre i reunida el 29 de novembre de 2024, va emetre un informe en el qual es concreta el resultat de l'avaluació de les sol·licituds presentades a les modalitats de televisió, premsa escrita no diària i mitjans de comunicació en línia del programa A.

Vist l'informe de l'òrgan instructor en el qual consta que, de la informació que es troba en el seu poder, es desprén que els beneficiaris de les modalitats i categories abans esmentades complixen tots els requisits necessaris per a accedir a estes.

De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que es disposa en l'article 14 de l'Orde de bases i el resolc onzé de la Resolució de convocatòria de 17 de juliol de 2024, de la Conselleria d'Educació, Cultura, Universitats i Ocupació.

De conformitat amb el que es preveu en la disposició final primera de l'Orde 6/2021 abans esmentada, en el resolc denové de la resolució de convocatòria i l'apartat 4 del resolc quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, vista la proposta de l'òrgan instructor,

RESOLC

*Primer*

Concedir les subvencions proposades de les modalitats de televisió, premsa escrita no diària i mitjans de comunicació en línia del programa A, a les entitats que s'indiquen en l'annex I i assignar a cadascuna la quantitat que s'especifica, per un import total d'1.424.404,23 euros, amb càrrec a l'aplicació pressupostària G01090202GE00000.422D00.4, línia S0439, «Ajudes a l'emissió en valencià en mitjans de comunicació social», dels pressupostos de la Generalitat de 2024.

*Segon*

No concedir les subvencions a les entitats relacionades en l'annex II pel motiu que s'hi indica.

*Tercer*

Les entitats beneficiàries hauran de complir amb el que establixen els articles 16, 19 i 21 de l'orde de bases sobre les obligacions de les entitats beneficiàries, la justificació i el reintegrament de la subvenció, respectivament.

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, este acte, que esgota la via administrativa, podrà ser objecte d’un recurs potestativament en reposició o directament d’un recurs contenciós administratiu, en els terminis i davant dels òrgans que s’indiquen a continuació:

a) El recurs de reposició s'haurà d'interposar davant del conseller d'Educació, Cultura, Universitats i Ocupació, en el termini d'un mes des de l'endemà de la publicació en el *Diari Oficial de la Generalitat Valenciana.*

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el *Diari Oficial de la Generalitat Valenciana.*

  

València, 5 de desembre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.